सिंहस्थ में युवा प्रकोष्ठ की भागीदारी होगी
नर्मदा महापुराण महोत्सव 1 जनवरी से
बालसमुद | श्रीमद् भागवत ज्ञान यज्ञ समिति के तत्वाधान में सात दिनी संगीतमय नर्मदा महापुराण कथा रखी गई है। समिति के गजानंद पाटीदार ने बताया ग्रामीणों के सहयोग से संगीतमय कथा 1 जनवरी से शुरू होगी। सुबह 8 बजे राममंदिर से कलश यात्रा निकाली जाएगी। समापन 7 जनवरी को होगा। भीलगांव के पंडित दादू महाराज कथा श्रवण कराएंगे।
भास्कर संवाददाता | बिस्टान
गायत्री शक्ति पीठ पर शनिवार को भगवानपुरा तहसील के युवा कार्यकर्ताओं की बैठक हुई। शांतिकुंज हरिद्वार से आए विष्णुसिंह पंडया, पुरुषोत्तम दुबे, महेश राठौड़ के साथ योगेश पाटीदार व देवेंद्र पारगीर ने युवाओं को संबोधित किया। श्री पांडे ने युवा प्रकोष्ठ की सिंहस्थ मेले के को लेकर किए जाने वाले कार्यों की जानकारी दी।
उन्होंने बताया सिंहस्थ में शांतिकुंज हरिद्वार भी भागीदारी करेगा। इसमें युवा कार्यकर्ताओं को जिम्मेदारी सौंपी है। कार्यकर्ताओं को युवा मिशन से जुड़कर अपनी सहभागिता के लिए प्रेरित किया। इस अवसर पर भगवानपुरा तहसील के आपसिंग दादा, रणजीतसिंह, विजय गुप्ता, ओमप्रकाश राठौड़, दिनेश सेन, कालुसिंह पटेल, अवास्या पाटील, बद्री पटेल, मांगीलाल राठौड़, शक्ति राठौड़ सहित कार्यकर्ता उपस्थित थे।
hin_Deva bho_Deva hin_Deva bho_Deva hin_Deva hin_Deva